Anton Koolhaas

Anthonie Koolhaas (Utert, 16 novimber 1912 - Amsterdam, 16 desimber 1992) wie in Nederlânsk skriuwer fan romans, senarioskriuwer en resinsint.

 Biografy 
Anton Koolhaas wie de jongste fan in húshâlding mei fjouwer bern. Hy studearre oan de Ryksuniversiteit Utert, nei't er sels sei, enige vakken die verband konden houden met de journalistiek. As lid fan de Utertskere studinteferiening Unitas wie er befreone mei Albert Alberts en Leo Vroman. Mei dy twa rjochte er it Utertsk Studintetoaniel op. Foar en yn de Twadde Wrâldkriich wurke er tsien jier as bûtenlânredakteur by de Nieuwe Rotterdamsche Courant. Dêrnei wie er keunstredakteur fan De Groene Amsterdammer, oant er yn 1952 ta direkteur fan de Stichting Culturele Samenwerking yn Yndoneezje waard.

Yn 1955 gie Koolhaas werom nei Nederlân en waard toanielresinsint by Vrij Nederland. Tagelyk waard er learaar oan de filmakademy yn Amsterdam, dêr't er fan 1968 oant 1978 direkteur wie. Hy skreau ek sels senario's, ûnder oaren foar Bert Haanstra syn films Bij de beesten af (1972) en Dokter Pulder zaait papavers (1975, nei syn eigen roman De nagel achter het behang).

Koolhaas syn earste boek ferskynde yn 1956, de ferhalebondel Poging tot instinct. Koolhaas' romans gean faak oer bisten mei typysk minsklike einegskippen. De Boekewike fan 2009 wie wijd oan 'it bist yn de literatuer'. Dêrom ûntfâlde biolooch en skriuwer oer bisten Midas Dekkers op 19 maart dat jier in plakette oan Koolhaas' hûs oan it Amsterdamske Vondelpark mei in sin fan Koolhaas: 'Ik zit in alle figuren, al zijn het regenwormen'.

Anton Koolhaas is de heit fan arsjitekt Rem Koolhaas (1944).

 Bibliografy 
 Boeken 
 1933 - De deur
 1939 - Stiemer en Stalma
 1956 - Poging tot instinct
 1957 - Vergeet niet de leeuwen te aaien
 1958 - Er zit geen spek in de val
 1959 - Gekke Witte
 1960 - Een gat in het plafond
 1961 - Weg met de vlinders
 1962 - Een schot in de lucht
 1963 - Een pak slaag
 1964 - De hond in het lege huis
 1964 - Een geur van heiligheid
 1966 - Niet doen, Sneeuwwitje
 1967 - Vleugels voor een rat
 1968 - Andermans huid
 1969 - Ten koste van een hagedis
 1970 - Corsetten voor een libel
 1970 - Mijn vader inspecteerde iedere avond de Nijl
 1970 - Noach
 1972 - De nagel achter het behang
 1972 - Blaffen zonder onraad
 1973 - Vanwege een tere huid
 1974 - Een punaise in de voet
 1975 - De geluiden van de eerste dag
 1976 - Tot waar zal ik je brengen?
 1977 - De laatste goendroen
 1977 - Een kind in de toren
 1978 - Een pak slaag
 1978 - Nieuwe maan
 1980 - Raadpleeg de meerval
 1981 - Een aanzienlijke vertraging
 1983 - Sprookje
 1985 - Liefdes tredmolen en andere dierenverhalen
 1990 - Alle dierenverhalen

 Senario's 
 1979: Juliana in zeventig bewogen jaren¹
 1975: Dokter Pulder zaait papavers
 1972: Bij de beesten af
 1966: De Stem van het water
 1963: Alleman
 1950: De Dijk is Dicht¹
¹ Films ek fan Koolhaas regissearre

 Prizen 
 1959 - Lucy B. en C.W. van der Hoogtpriis foar Er zit geen spek in de val
 1961 - Proazapriis fan de gemeente Amsterdam foar Gekke witte
 1972 - Vijverbergpriis foar Blaffen zonder onraad
 1973 - Tollens-priis foar syn hiele oeuvre
 1974 - Multatulipriis foar Vanwege een tere huid
 1989 - Frans Erenspriis foar syn folsleine oeuvre
 1989 - Constantijn Huygenspriis foar syn oeuvre
 1992 - P.C. Hooftpriis foar syn oeuvre

 Literatuer 
 Kusters, Wiel (2008). Koolhaas' dieren : over de biologie van een schrijver. Vantilt, Nymwegen. 295 s. ISBN 978-946-004-001-6. Oer de libbensbeskôglike kanten fan syn bisteferhalen ensafh.

 Keppelings om utens 
 Anton Koolhaas yn de DBNL
 Literatuurplein.nl: Ynformaasje oer Anton Koolhaas

Kategory:Nederlânsk sjoernalist
Kategory:Nederlânsk teaterkritikus
Kategory:Nederlânsk keunstkritikus
Kategory:Nederlânsk romanskriuwer
Kategory:Nederlânsk koarte-ferhaleskriuwer
Kategory:Nederlânsk senarioskriuwer
Kategory:Persoan berne yn 1912
Kategory:Persoan stoarn yn 1992